
GHIDUL APLICANTULUI
SELECTAREA FEMEILOR DEȚINĂTOARE DE TERENURI PENTRU TESTAREA PRACTICA A CULTURILOR SUBTROPICALE

Proiectul „Avansarea rezilienței la schimbările climatice și abilitarea femeilor în Moldova”
Implementat de PNUD și UN Women cu suportul Guvernului Canadei

Chișinău, 2026
[bookmark: I:_Context:]INTRODUCERE
Proiectul „Avansarea rezilienței la schimbările climatice și abilitarea femeilor în Moldova”, finanțat de Guvernul Canadei și implementat de Programul Națiunilor Unite pentru Dezvoltare (PNUD) în perioada 2025-2029, urmărește consolidarea rezilienței comunităților rurale la efectele schimbărilor climatice și promovarea oportunităților economice.
În contextul creșterii temperaturilor și al modificărilor condițiilor agroclimatice din sudul Republicii Moldova, se conturează oportunități pentru introducerea și dezvoltarea unor culturi horticole subtropicale cu valoare economică ridicată, adaptate noilor condiții de mediu.
În acest sens, PNUD, în parteneriat cu Institutul Național de Cercetări Aplicative în Agricultură și Medicină Veterinară (INCAAMV), implementează un program-pilot de testare și evaluare a adaptabilității unor specii horticole subtropicale pe terenuri agricole private. Programul prevede plantarea și monitorizarea a 15 loturi demonstrative, care vor include specii precum kaki (Diospyros kaki), kiwi (Actinidia deliciosa), rodie (Punica granatum), smochin (Ficus carica) și măslin (Olea europaea).
Activitatea are drept scop evaluarea performanței acestor culturi în condițiile pedoclimatice din sudul Republicii Moldova și identificarea unor alternative viabile pentru diversificarea producției agricole. Pe termen lung, aceste specii ar putea contribui la substituirea sau completarea unor culturi tradiționale care devin tot mai puțin productive sau sustenabile din cauza efectelor schimbărilor climatice.
În acest context, este lansat prezentul Apel de Expresii de Interes pentru selectarea a până la 15 femei beneficiare (persoane fizice sau juridice), care vor participa la programul-pilot și vor găzdui loturile demonstrative pe terenurile proprii, beneficiind de suport tehnic și monitorizare pe parcursul procesului de testare a culturilor subtropicale.

SCOPUL APELULUI
Obiectiv general
Creșterea rezilienței femeilor din mediul rural la schimbările climatice prin testarea, monitorizarea și validarea cultivării speciilor subtropicale adaptate noilor condiții agroclimatice ale Republicii Moldova.
Obiective specifice
· înființarea a până la 15 loturi-pilot demonstrative pe terenurile femeilor participante;
· evaluarea adaptabilității culturilor subtropicale în diferite microzone climatice;
· testarea rezistenței la îngheț, secetă, boli și dăunători;
· colectarea și analiza datelor privind dezvoltarea vegetativă, supraviețuirea și productivitatea plantelor;
· identificarea zonelor cu potențial pentru extinderea culturilor subtropicale;
· dezvoltarea unor oportunități de venit și dezvoltare economică pentru femeile din mediul rural; 
· elaborarea recomandărilor tehnologice pentru cultivarea culturilor subtropicale în Republica Moldova.

DESCRIEREA PROGRAMULUI
Programul reprezintă o inițiativă de cercetare aplicată și testare în teren a unor specii subtropicale cu potențial de adaptare la condițiile climatice din sudul Republicii Moldova.
În cadrul programului vor fi selectate până la 15 femei beneficiare care vor pune la dispoziție terenuri pentru înființarea loturilor experimentale și vor participa la activitățile de monitorizare și colectare a datelor.
Specii disponibile pentru testare
· Kaki (Diospyros kaki);
· Kiwi (Actinidia deliciosa);
· Rodie (Punica granatum);
· Smochin (Ficus carica);
· Măslin (Olea europaea).
Suportul acordat
Fiecare beneficiară selectată (persoană fizică sau juridică) va primi:
· 30 de plante sau puieți din specia alocată;
· recomandări tehnologice de plantare și întreținere;
· instruiri și schimburi de experiență;
· asistență tehnică din partea INCAAMV;
· vizite de monitorizare și evaluare;
· participare la rețeaua de loturi demonstrative ale proiectului.
Programul reprezintă o activitate de cercetare aplicată. Factori precum: seceta, înghețul, bolile, dăunătorii, fenomenele climatice extreme fac parte din procesul de testare și vor fi documentați și analizați. Beneficiara va informa prompt INCAAMV despre orice incident.
Notă importantă
Participarea în program nu reprezintă acordarea unui grant financiar. Programul oferă material săditor și asistență tehnică pentru implementarea unui proces de testare și monitorizare coordonat de INCAAMV pe o perioadă de 24 luni. După finalizarea perioadei de testare, plantațiile înființate vor rămâne integral în gestiunea beneficiarilor.

ROLUL INCAAMV ÎN IMPLEMENTAREA PROGRAMULUI
INCAAMV va coordona componenta de cercetare aplicată și va fi responsabil de implementarea programului de testare pe întreaga perioadă de monitorizare. INCAAMV va:
· selecta materialul biologic pentru testare;
· elabora protocolul de monitorizare și evaluare;
· organiza instruirea beneficiarilor;
· efectua vizite periodice în teren;
· colecta și analiza datele obținute;
· evalua gradul de adaptare al fiecărei specii;
· elabora concluzii și recomandări tehnologice;
· disemina rezultatele către sectorul agricol și instituțiile relevante.
Perioada de testare
Perioada oficială de testare și monitorizare este de 24 de luni (2 ani) de la data plantării lotului experimental.
Pe durata acestei perioade, materialul săditor și loturile înființate vor face parte din programul de cercetare aplicată coordonat de INCAAMV.
La finalizarea perioadei de testare:
· toate plantele și plantația înființată vor trece integral în gestiunea beneficiarelor;
· beneficiara va putea utiliza liber plantația în scop economic și comercial;
· INCAAMV nu va mai avea obligații de monitorizare obligatorie;
· beneficiara va putea continua colaborarea cu INCAAMV în cadrul altor programe sau activități demonstrative.

DEFINIȚII
· Lot experimental – suprafața de teren utilizată pentru testarea speciei selectate.
· Beneficiară – solicitanta selectată care pune la dispoziție un teren pentru testarea unei specii subtropicale și semnează Acordul de Participare/Contract cu INCAAMV.
· Material săditor – plantele și puieții furnizați în cadrul programului.
· Monitorizare – procesul de colectare și analiză periodică a datelor.
· Microzonă climatică – teritoriu cu caracteristici climatice locale distincte.
· Specie subtropicală – specie selectată pentru evaluarea adaptării la condițiile din Republica Moldova.

ELIGIBILITATEA SOLICITANTELOR 
Pot participa la apel exclusiv femei care îndeplinesc cumulativ următoarele condiții:
· sunt cetățene ale Republicii Moldova;
· au vârsta de minimum 18 ani;
· domiciliază în una din comunitățile țintă a proiectului (Giurgiulesti, Cîslița-Prut, Alexandru Ion Cuza, Găvănoasa, Nicolaevca, Slobozia Mare, Brînza, Colibaș, Vadul lui Isac, Burlăceni, Greceni, Cișmichioi, Etulia, Vulcănești); 
· să participe la activități de instruire, colectare de date, vizite de monitorizare și partajare cu informații si experiență;
Se încurajează aplicarea:	Comment by Silvia Pana-Carp: adaugati femei cu disabilitati	Comment by Pavel Gavrilita: added
· femeilor fermiere;
· femeilor antreprenoare;
· femeilor cu dizabilități;
· tinerelor fermier cu vârsta între 18 și 35 ani;
· femeilor membre ale gospodăriilor agricole familiale;
· femeilor care administrează afaceri agricole.

CERINȚE FAȚĂ DE TEREN
Terenul propus trebuie să îndeplinească următoarele condiții minime obligatorii:
Drept de utilizare
Solicitanta trebuie să prezinte:
· titlu de proprietate; sau
· contract de arendă; sau
· contract de comodat.
Amplasare
Terenul trebuie să fie amplasat in comunitățile țintă a proiectului (Giurgiulesti, Cîslița-Prut, Alexandru Ion Cuza, Găvănoasa, Nicolaevca, Slobozia Mare, Brînza, Colibaș, Vadul lui Isac, Burlăceni, Greceni, Cișmichioi, Etulia, Vulcănești). 
Suprafață minimă
Terenul disponibil pentru lotul experimental trebuie să fie de minimum 1 000 m² pentru cei 30 de puieți/plante din specia alocată beneficiarelor. 
Expunere
Terenul trebuie să aibă expunere sudică, sud-estică sau sud-vestică.
Condiții de relief
Terenul trebuie să:
· fie bine drenat;
· aibă o pantă mai mică de 10°;
· Preferabil protejat cu fâșie forestieră. 
Calitatea solului
Terenul trebuie să:
· fie utilizabil pentru culturi horticole;
· nu prezinte salinizare excesivă;
· nu prezinte degradări severe.
Notă: pentru cultivarea Kaki și Kiwi sunt necesare soluri bogate in humus.
Sursă de apă
Disponibilitatea unei surse permanente de apă pentru irigare este obligatorie.

[bookmark: IV:_Localități_Eligibile:]OBLIGAȚIILE BENEFICIARELOR
Beneficiarele selectate vor semna Declarație de aplicare și angajament și vor avea următoarele obligații:
Înființarea lotului experimental
· pregătirea solului,
· plantarea împreună cu INCAAMV (30 de puieți/plante din specia alocată beneficiarelor);
· respectarea schemei de plantare recomandate de INCAAMV;
· realizarea plantării în termenul stabilit.
Întreținerea lotului experimental
· asigurarea irigării;
· întreținerea terenului;
· combaterea buruienilor;
· aplicarea măsurilor de protecție împotriva animalelor;
· aplicarea măsurilor de protecție împotriva înghețului conform recomandărilor primite.
Cooperarea cu INCAAMV
Beneficiara se obligă să:
· permită accesul specialiștilor în teren;
· furnizeze informații privind evoluția culturii;
· participe la instruiri;
· participe la activitățile de monitorizare și evaluare. 
· țină și să actualizeze jurnalul de evidență pe întreaga perioadă de testare, asigurând înregistrarea completă și corectă a activităților, observațiilor și rezultatelor relevante.
Menținerea lotului
Beneficiara va menține lotul experimental  și să monitorizeze starea culturilor testate  pe întreaga perioadă de testare de 24 luni.
Materialul săditor primit nu poate fi:
· înstrăinat;
· vândut;
· transferat către alte persoane;
· Propagat sau multiplicat (categoric interzis). 

PROCESUL DE APLICARE
Lansarea apelului și a activităților de informare
PNUD va lansa public Apelul pentru Expresii de Interes prin: 

• Site-ul web al PNUD Moldova; 
• Rețele de dezvoltare și instituționale relevante; 
• Comunicare directă cu autoritățile locale eligibile și părțile interesate; 
• Sesiuni de informare online și activități de informare. 
Scopul acestei etape este de a asigura accesul egal la informație și de a promova o participare largă.

Documentele de aplicare vor fi completate în limba română sau rusa și informațiile solicitate vor fi prezentate conform Formularului model (Anexa A) și vor fi descrise clar și în corespundere cu solicitările din fiecare secțiune a documentului.
Date de contact: Pavel Gavrilita, manager de proiect, „Avansarea rezilienței la schimbările climatice și abilitarea femeilor în Moldova”, – telefon de contact: +373 60 983 183, e-mail: pavel.gavrilita@undp.org.
Aplicațiile vor fi depuse în perioada 03 noiembrie 2026 – 05 ianuarie 2027, ora 16:30. 
Dosarele complete vor fi depuse în format electronic, la următoarea adresă: pavel.gavrilita@undp.org
Mesajele de aplicare vor conține în mod obligatoriu următorul subiect: ”Aplicație pentru apel la Testarea culturilor subtropicale<Numele participantului>” 

Dosarul de aplicare va include minim următoarele documente:
	Checklist-ul dosarului

	Anexa A Formular de aplicare semnat

	Anexa B Declarație de aplicare și angajament

	Copia actului de identitate

	Act de proprietate/arendă/comodat asupra terenului

	Schița terenului si Fotografii ale terenului

	Extrasul din Registrul Bunurilor Imobile

	Dovada sursei de apă



Dosarele trebuie trimise prin e-mail și nu trebuie să depășească 20 MB. Cererile mai mari de 20 MB trebuie împărțite în mai multe mesaje, iar subiectul fiecărui mesaj trebuie să indice succesiunea acestora (de exemplu, "partea 1 din 2"). 
Toate aplicațiile recepționate vor fi confirmate printr-un răspuns în termen de o zi lucrătoare. În cazul în care nu primiți o confirmare prin e-mail în acest interval de timp, vă rugăm să o contactați pe d-na Carina Ilescu, telefon de contact: +373 78 316 894, e-mail: carina.ilescu@undp.org
Dosarele incomplete pot fi respinse.

PROCESUL DE EVALUARE ȘI SELECȚIE
Etapa I  -  Verificarea administrativă
În această etapă se va verifica completitudinea și conformitatea administrativă a dosarului de candidatură conform Checklist-ului dosarului. Se va analiza dacă toate documentele solicitate au fost prezentate, formularele au fost completate integral și corect, precum și dacă informațiile furnizate sunt clare, coerente și conforme cu cerințele apelului. 

	Criterii de eligibilitate:
	Eligibilitate
DA/NU

	Termenul de depunere a fost respectat (05 Ianuarie 2027)
	☐

	Completitudinea dosarului de cerere;
	☐

	Checklist-ul minim de documente
	

	Anexa A Formular de aplicare (Semnat)
	☐

	Anexa B Declarație de aplicare și angajament (Semnat)
	☐

	Copia actului de identitate
	☐

	Act de proprietate/arendă/comodat asupra terenului
	☐

	Schița terenului si Fotografii ale terenului
	☐

	Extrasul din Registrul Bunurilor Imobile
	☐

	Dovada sursei de apa
	☐


Cererile care nu îndeplinesc oricare dintre cerințele administrative obligatorii pot fi respinse fără o evaluare suplimentară.

Etapa II – Evaluarea eligibilității
În cadrul acestei etape se va verifica îndeplinirea tuturor criteriilor obligatorii de eligibilitate stabilite conform tabelului anexa A-B. Evaluarea va viza eligibilitatea solicitantei. Vor fi admise în etapa următoare doar candidaturile care demonstrează în mod clar respectarea tuturor condițiilor de eligibilitate.
	#
	Criterii de Eligibilitate
	Conformitate
Admis/Respins

	1
	Solicitanta îndeplinește toate cerințele de eligibilitate:
a. este cetățean al Republicii Moldova;
b. are cel puțin 18 ani;
c. locuiește în Giurgiulesti, Cîslița-Prut, Alexandru Ion Cuza, Găvănoasa, Nicolaevca, Slobozia Mare, Brînza, Colibaș, Vadul lui Isac, Burlăceni, Greceni, Cișmichioi, Etulia, Vulcănești; 
d. se angajează să participe la monitorizarea programului pe întreaga perioadă de 24 luni.
	☐

	2
	Solicitanta demonstrează drepturi legale de utilizare a terenului (proprietate, arendă sau comodat de minimum 5 ani).
	☐

	3
	Terenul propus trebuie să îndeplinească următoarele condiții tehnice:
a. Să fie situat în zona țintă a proiectului, și anume: Giurgiulești, Cîslița-Prut, Alexandru Ion Cuza, Găvănoasa, Nicolaevca, Slobozia Mare, Brînza, Colibaș, Vadul lui Isac, Burlăceni, Greceni, Cișmichioi, Etulia, Vulcănești;
b. Să asigure o suprafață minimă disponibilă de 1 000 m² pentru înființarea plantației pilot;
c. Să aibă o pantă uniformă, care nu depășește 10°, pentru a asigura un drenaj natural adecvat;
d. Să aibă o expunere sudică, sud-estică sau sud-vestică.
e. Să fie potrivit pentru culturi horticole, cu un tip și o textură de sol adecvat și să fie pregătit corespunzător pentru plantare.
	☐

	4
	Acces la o sursă de apă pentru irigare. 
	☐

	5
	Declarație de aplicare și angajament semnată.
	☐


	
Etapa III – Evaluarea tehnică
Propunerile eligibile vor fi evaluate conform Anexelor A- B. În cadrul acestei etape, Comisia de Evaluare va analiza relevanța, disponibilitatea și sustenabilitatea propunerilor, precum și conformitatea acestora cu obiectivul general al Programului de suport și cu criteriile de evaluare stabilite. Propunerile vor fi evaluate in baza următoarelor criterii de evaluare. 

	#
	Criterii de evaluare
	Punctaj

	1
	Calitatea si potrivirea terenului pentru testarea culturilor subtropicale
Evaluarea dacă terenul este potrivit pentru plantarea speciilor propuse, ținând cont de calitatea solului, relieful terenului (pantă sau teren drept), expunerea la soare, accesul la parcelă și starea generală a terenului.
· Potrivire limitată: 0-10 puncte; 
· Potrivire moderată: 11-20 puncte; 
· Potrivire excelentă: 21-40 puncte.
	40

	2
	Disponibilitatea apei pentru irigare și întreținerea plantației.
Evaluarea se va baza pe proximitatea față de o sursă de apă sigură și/sau pe capacitatea solicitantului de a furniza apă plantației și de a efectua irigări sistematice, atunci când este necesar.
· Lipsa unei surse de apă sigure sau a capacității de irigare: 0 puncte
· Sursă de apă sigură disponibilă și capacitate limitată de furnizare a apei pentru irigare și întreținerea plantației: 10 puncte
· Sursă de apă sigură disponibilă și capacitate adecvată de furnizare a apei pentru irigare și întreținerea plantației: 20 puncte
	20

	3
	Experiența în agricultură/horticultură
Experiența relevantă în agricultură, horticultură sau domenii conexe: 
· Mai puțin de 2 ani: 0-6 puncte; 
· Între 2 și 5 ani: 7-13 puncte; 
· Peste 5 ani: 14-20 puncte.
	20

	4
	Motivația și angajamentul solicitantei
Evaluarea capacității demonstrate și a angajamentului solicitantului de a înființa, întreține și monitoriza cu succes plantația-pilot pe întreaga durată a proiectului. Evaluarea se va baza pe dovezi obiective, inclusiv: (i) implicarea în activități agricole sau horticole existente; (ii) disponibilitatea și dorința de a participa la monitorizarea proiectului, la instruiri și la vizite în teren; și (iii) planuri clare pentru întreținerea pe termen lung și sustenabilitatea plantației.
· Dovezi limitate privind angajamentul și gradul de pregătire: 0-3 puncte;
· Dovezi moderate privind angajamentul și capacitatea de a susține plantația: 4-6 puncte;
· Dovezi solide privind implicarea activă, disponibilitatea de a participa la proiect și planuri clare de întreținere pe termen lung: 7-10 puncte.
	10

	5
	Tânără fermieră (18-35 ani)
Solicitanta se încadrează în categoria de vârstă 18-35 ani la data depunerii cererii. 
· Nu – 0 puncte; 
· Da – 10 puncte.
	10

	
	Total
	100


Lista candidaților evaluați în funcție de criteriile de evaluare, indicate mai jos, care primesc cele mai mari punctaje vor fi recomandate pentru aprobarea finală de către Consiliul de Coordonare a proiectului.  

Etapa IV – Vizita în teren
PNUD și INCAAMV își rezervă dreptul de a efectua vizite în teren pentru candidatele pre-selectate pentru verificarea informațiilor furnizate. Scopul acestor vizite este de a verifica:
• Proprietatea asupra terenului și disponibilitatea acestuia;
• Infrastructura existentă și condițiile terenului propus;
• Disponibilitatea apei;
Constatările verificărilor pe teren vor fi documentate și incluse în evaluarea finală. În cazul în care verificarea pe teren relevă discrepanțe semnificative, inexactități, omisiuni sau inconsecvențe între cerere și condițiile reale de la fața locului, Comitetul de Evaluare poate ajusta scorurile acordate, poate solicita clarificări suplimentare sau poate recomanda descalificarea solicitantului.

Etapa V – Selecția finală
După finalizarea procesului de evaluare tehnică și verificare pe teren, Comitetul de Evaluare va întocmi un Raport de Evaluare Consolidat. Raportul va:
• Prezenta scorurile finale;
• Documenta justificarea deciziilor de punctaj;
• Clasifica toate cererile eligibile;
• Recomandă pană la 15 cereri pentru sprijin;
• Înființa o listă de rezervă.

Notă: Clarificări și verificări. În orice etapă a procesului, PNUD poate: solicita informații sau clarificări suplimentare; solicita documente justificative; organiza interviuri cu solicitanții; verifica informațiile prin terți; efectua vizite în teren și inspecții tehnice. Nefurnizarea informațiilor solicitate în termenul stabilit poate duce la descalificare.
Cererile recomandate pentru selecție sau plasare pe lista de rezervă trebuie să obțină un scor minim de 70 de puncte din 100. În caz de egalitate a punctajelor, prioritate se acordă candidaților cu punctaje mai mari la criteriile „Calitatea și adecvarea terenului”, urmate de „Motivație și angajament”. Dacă punctajele rămân egale, se pot lua în considerare aspecte legate de reprezentarea geografică.
Lista de rezervă va rămâne valabilă pe durata Apelului și poate fi utilizată dacă o solicitanta selectata se va  retrage sau nu îndeplinește cerințele precontractuale.

Etapa VI – Aprobarea finală
Raportul de evaluare va fi prezentat Consiliului de Coordonarea a proiectului, care va aproba lista proprietarilor de terenuri selectați;
Decizia Consiliului de proiect va fi definitivă.

REZULTATE AȘTEPTATE
La finalul apelului se estimează:
· crearea a până la 15 loturi experimentale și demonstrative;
· testarea pina la  15 soiuri de culturi subtropicale;
· evaluarea adaptării culturilor subtropicale în diferite condiții pedoclimatice;
· elaborarea de recomandări tehnice și economice pentru fermieri;
· dezvoltarea unor noi oportunități economice pentru femeile din mediul rural;
· crearea unei baze de date privind potențialul culturilor subtropicale în Republica Moldova.

CALENDARUL APELULUI
	Activitate
	Perioada

	Lansarea apelului
	03 noiembrie 2026

	Sesiuni de informare
	30 noiembrie 07 decembrie 2026

	Termen limită aplicare
	05 ianuarie 2027, 16:30

	Evaluare
	Ianuarie 2027

	Vizite în teren
	Ianuarie 2027

	Aprobare finală
	Februarie 2027



SESIUNI DE INFORMARE
Proiectul PNUD/„Avansarea rezilienței la schimbările climatice și abilitarea femeilor în Moldova” va organiza 2 (două) sesiuni de informare pentru potențialii solicitanți pentru a răspunde întrebărilor finale privind procedura de aplicare și/sau conținutul dosarului de aplicare.  
Pentru participarea la eveniment, rugăm să vă înregistrați preventiv, la linkul de mai jos
	#
	Link înregistrare la eveniment

	1
	Luni, 30.11.2026, sesiune online, ora 15:00 - 17:00
Link de înregistrare: 
https://teams.microsoft.com/meet/366354914855186?p=kaPa6MKhpwRmHLMJqw

	2
	Luni, 07.12.2026, sesiune online, ora 15:00 - 17:00
Link de înregistrare: 
https://teams.microsoft.com/meet/3772606653187593?p=5wpkyOKricFXjrLjwN



ÎNTREBĂRI FRECVENTE
Pot aplica pentru mai multe specii?
Da. Specia este alocată de PNUD/INCAAMV, pe baza priorităților din Anexa A și a condițiilor locale.
Pot aplica dacă terenul este în arendă?
Da, dacă există un contract valabil(minim 5 ani, valabil si pentru comodat).
Se acordă bani?
Nu. Programul oferă material săditor și asistență tehnică.
Participarea la instruiri este obligatorie?
Da.
Ce se întâmplă dacă unele plante nu supraviețuiesc?
Aceste situații fac parte din procesul de testare și vor fi analizate de INCAAMV.
Pot comercializa producția?
Da, cu respectarea condițiilor acordului de participare și după finalizarea perioadei de testare.
Se înlocuiesc plantele pierdute?
Nu. 

DATE DE CONTACT
	Pavel Gavrilița
Manager de proiect
Email: pavel.gavrilita@undp.org
Telefon: +373 60 983 183

	Carina Ilescu
Asociată de proiect
Email: carina.ilescu@undp.org
Telefon: +373 78 316 894




ANEXE
· Anexa A – Formular de aplicare
· Anexa B – Declarație de aplicare și angajament

